Casa Națională de Asigurări de Sănătate decontează anumite servicii SPA, însă cu anumite condiții pe care românii trebuie să le respecte.
Printre serviciile SPA decontate de CAS se numără tratamentul balnear, recunoscut pentru beneficiile sale în reumatologie cronică, ortopedie, neurologie și boli vasculare, scrie bzi.ro.
Românii pot să beneficieze de servicii SPA decontate de stat, însă cu anumite condiții. Pacienții vor avea nevoie de o rețetă de la un medic autorizat și vor trebui să completeze o fișă de tratament conform reglementărilor.
Deși apele termale și spa-urile interne sunt asociate cu relaxarea, acestea au o importanță deosebită și în contexte medicale.
Băile galvanice, băile cu parafină, dușurile subacvale, băile minerale și împachetările cu nămol sunt doar câteva dintre serviciile care pot fi acoperite de CAS. Tariful pentru astfel de proceduri este de 28 de lei pentru 4 proceduri pe zi, însă un pensionar poate cumpăra un singur bilet.
Românii trebuie să știe că CAS nu va acoperi serviciile de medicină fizică și de reabilitare în situații care privesc corecții de natură estetică sau de întreținere, cum ar fi vergeturile, sindromul tropostatic sau activitățile de fitness și body-building.